Μαουρίτσιο Μαλβεστίτι

Ο σεβασμιότατος **Μαουρίτσιο Μαλβεστίτι** (ιταλικά: *Maurizio Malvestiti*. Γεννήθηκε στις 25 Αυγούστου 1953) είναι επίσκοπος της Ρωμαιοκαθολικής Εκκλησίας, με έδρα στο Λόντι (*Lodi*) του Μιλάνου της Ιταλίας, όπου υποδείχθηκε στις 26 Αυγούστου 2014, αντικαθιστώντας τον Τζουζέππε Μερίζι (*Giuseppe Merisi*).

## Βιογραφία

Γεννήθηκε στο Μάρνε (*Marne*) του Φιλάγκο (*Filago*) στις 25 Αυγούστου 1953. Σπούδασε στη θεολογική σχολή του Μπέργκαμο (*Bergamo*), όπου χειροτονήθηκε ιερέας το 1977. Συνέχισε τις θεολογικές σπουδές του στη Ρώμη και ταυτόχρονα τελειοποίησε τις γνώσεις του στα γαλλικά και στα αγγλικά. Από το 1994 ως το 2009 ήταν αξιωματούχος στη Συνέλευση καρδιναλίων (Κονγκρεγκάτιο) για τις Ανατολικές Εκκλησίες (*Congregation for the Oriental Churches*). Στις 19 Ιουνίου 2009 έγινε υπογραμματέας του Κογκρεγκρατίου, καθώς επίσης και ιδιαίτερος γραμματέας των τριών «νομαρχών» (*prefects*), δηλαδή των Καρδιναλίων Ακίλλε Σιλβεστρίνι (*Achille Silvestrini*), Ιγνάτιος Μωυσής Α΄ Νταούντ (*Ignace Moussa I Daoud*) και Λεονάρντο Σάντρι (*Leonardo Sandri*).

Στις 26 Αυγούστου 2014, ο Πάπας Φραγκίσκος τον υπέδειξε ως νέο επίσκοπο του Λόντι. Χειροτονήθηκε επίσκοπος στις 11 Οκτωβρίου 2014 από τον Καρδινάλιο Λεονάρντο Σάντρι στη Βασιλική του Αγίου Πέτρου και τοποθετήθηκε στο Λόντι στις 26 Οκτωβρίου 2014, όπου καλοσωρίστηκε και ανακηρύχθηκε επίσκοπος από τον Καρδινάλιο Άντζελο Σκόλα. Η πανηγυρική Θεία Λειτουργία εορτάστηκε από όλους τους ιερείς της επισκοπής (*diocese*), από το καθεδρικό «Σώμα» (*cathedral chapter*), τον Καρδινάλιο Σάντρι καθώς και από αρκετούς επισκόπους, που συμπεριλαμβάνουν τους Τζιάκομο Καπούτσι (*Giacomo Capuzzi*), Νίνο Σταφφιέρι (*Nino Staffieri*), Ντιέγκο Κολέττι (*Diego Coletti*) και Κλαούντιο Μπαγκίνι (*Claudio Baggini*).

Στις 4 Ιουλίου 2015 ο επίσκοπος Μαλβεστίτι διόρισε τον πατέρα Μπασσιάνο Ουτζέ (Bassiano Uggè) νέο γενικό επίτροπο (vicario generale) της επισκοπής Λόντι (Lodi).

## Συλλογή φωτογραφιών

Αρχείο:Episcopal ordination of bishop Maurizio Malvestiti.jpg|Ο σεβασμιότατος Μαρωνίτης πατριάρχης Μπεσάρα Μπούτρος Αλ Ράι απλώνει τα χέρια του πάνω από τον πατέρα Μαουρίτσιο κατά την επισκοπική χειροτονία. Πίσω του στέκονται οι Καρδινάλιοι Λεονάρντο Σάντρι (*Leonardo Sandri*) και Γκέρχαρντ Λούντβιχ Μύλλερ (*Gerhard Ludwig Müller*).
Αρχείο: BISHOP Malvestiti ordination 02 oct 11th 2014.jpg|Ο επίσκοπος Μαλβεστίτι μόλις «καταξιώθηκε», ευλογώντας τους πιστούς. Πίσω του, ο επίσκοπος Φραντσέσκο Μπέσκι (*Francesco Beschi*) και στα αριστερά ο Τζουζέππε Μερίζι (*Giuseppe Merisi*). 
Αρχείο:BISHOP Malvestiti Lodi 03.jpg|Ο επίσκοπος Μαλβεστίτι μόλις «καταξιώθηκε», στις 11 Οκτωβρίου 2014.
Αρχείο:BISHOP malvestiti lodi installed.jpg|Ο επίσκοπος Μαλβεστίτι μόλις τοποθετήθηκε στο διοκέσιό του, στις 26 Οκτωβρίου 2014.
Αρχείο:Bishops Malvestiti and Warda.jpg|Ο επίσκοπος Μαλβεστίτι και ο επίσκοπος Μπασάρ Ουάρντα στην αγρυπνία της Πεντηκοστής στον καθεδρικό ναό του Λόντι, 14 Μαΐου 2016.
Αρχείο:Patriarch Ignatius Yonan and Bishop Malvestiti.JPG|Ο επίσκοπος Μαλβεστίτι και ο σεβασμιότατος Σύρος Πατριάρχες Αντιοχείας Ιγνάτιος Ιωσήφ Γ´ Γιουνάν, Λόντι, 20 Φεβρουαρίου 2017.


## Aναφορές και σημειώσεις


## Πηγές
* Ιστότοπος της Επισκοπής του Λόντι
* Catholic Hierarchy

Κατηγορία:Ιταλοί κληρικοί
Κατηγορία:Επίσκοποι του Λόντι